Carl von Linde
Carl von Linde var en tysk ingeniør og køletekniker.
Carl Von Linde begyndte som ingeniør hos lokomotivfabrikken Borsig & Krauss og fortsatte 1868-1878 og igen 1892-1910 som professor i maskinlære ved den tekniske højskole i München. Her beskæftigede han sig især med køleteknik og termodynamik, et fagområde, hvortil han bidrog med væsentlige teoretiske og praktiske landvindinger. Han opfandt bl.a. i 1895 en metode til billig fremstilling af flydende luft i stor skala (Linde-maskine). Von Linde var senere den første, der fremstillede ren ilt i fast form.